शौचालय जाँदै गरेकी बालिकालाई नजिकै रहेको प्रतिक्षालयमा बोलाएर मल्लले जबरजस्ती गर्न खोजेको बालिकाका आफन्तले आरोप लगाएका छन् । आफूमाथि करणीको प्रयास भएपछि भाग्न सफल भएको भनेर बालिकाले आफन्तलाई भनेपछि घटना सार्वजनिक भएको हो । बालिकाका आफन्तले बिहीबार जिल्ला प्रहरीमा उजुरी दिएका थिए । जिल्ला प्रहरी कार्यालयमा उजुरी आएलगत्तै मल्ललाई नियन्त्रणमा लिएर आवश्यक अनुसन्धान अघि बढाइएको जिल्ला प्रहरी प्रमुख तथा प्रहरी नायव उपरीक्षक सुमित खड्काले बताए । मल्लविरुद्ध जवरजस्ती करणी उद्योगमा मुद्दा दर्ता गरिएको उनले बताए ।
